**Hogy hívják**

1) A kiscsoportok a mellékletben látható, 25 kártyából álló csomagot kapnak. A kártyákon különböző zöldségek közismert, illetve kevésbé közismert megnevezései vannak. „Kakukktojás” gyanánt van egy becsapós, nem zöldséget (nem is növényt) jelentő szókártya is (satrafa).

2) A kártyákat úgy kell elrendezni, hogy az azonos zöldséget jelentő kártyák egy csoportba kerüljenek.

3) Beszélgetés az eredményről.

Mely nevekkel kapcsolatban voltak bizonytalanok?

Melyeket soroltak be tévesen?

Ki tud esetleg még további megnevezéseket is ezekhez a zöldségekhez?

Hova sorolták a „satrafa” kártyát? És mit jelent igazán?

Megoldás:

padlizsán | törökparadicsom | tojásgyümölcs | vineta 4

burgonya | kolompér | svábtök | krumpli | pityóka 5

kukorica | tengeri | törökbúza | málé 4

bab | paszuly | fuszulyka 3

petrezselyem | gyökér | petruska 3

sárgarépa | murok | karotta 3

paraj | spenót 2

satrafa 1

Összesen: 25

MELLÉKLET

|  |  |  |  |  |
| --- | --- | --- | --- | --- |
| padlizsán | török-paradicsom | tojás-gyümölcs | vineta | burgonya |
| kolompér | svábtök | krumpli | pityóka | kukorica |
| tengeri | törökbúza | málé | bab | paszuly |
| fuszulyka | petrezselyem | gyökér | petruska | sárgarépa |
| murok | karotta | paraj | spenót | satrafa |